CELEX: 62010CA0544
Language: et
Date: 2012-09-06 00:00:00
Title: Kohtuasi C-544/10: Euroopa Kohtu (kolmas koda) 6. septembri 2012 . aasta otsus (Bundesverwaltungsgericht'i — Saksamaa eelotsusetaotlus) — Deutsches Weintor eG versus Land Rheinland-Pfalz (Eelotsusetaotlus — Õigusaktide ühtlustamine — Rahvatervis — Tarbijate teavitamine ja kaitse — Toidu märgistamine ja esitlemine — Mõisted „toitumisalased väited” ja „tervis” — Määrus (EÜ) nr 1924/2006 — Veini kirjeldamine väljendiga „kerge seedida” — Viide vähendatud happelisusele — Joogid, mille etanoolisisaldus mahu järgi on üle 1,2 mahuprotsendi — Tervisealaste väidete keeld — Euroopa Liidu põhiõiguste harta — Artikli 15 lõige 1 — Kutsevabadus — Artikkel 16 — Ettevõtlusvabadus — Kooskõla)

27.10.2012   
            
            
               ET
            
            
               Euroopa Liidu Teataja
            
            
               C 331/3
            
         
      Euroopa Kohtu (kolmas koda) 6. septembri 2012. aasta otsus (Bundesverwaltungsgericht'i — Saksamaa eelotsusetaotlus) — Deutsches Weintor eG versus Land Rheinland-Pfalz
      (Kohtuasi C-544/10) (1)
      
      (Eelotsusetaotlus - Õigusaktide ühtlustamine - Rahvatervis - Tarbijate teavitamine ja kaitse - Toidu märgistamine ja esitlemine - Mõisted „toitumisalased väited” ja „tervis” - Määrus (EÜ) nr 1924/2006 - Veini kirjeldamine väljendiga „kerge seedida” - Viide vähendatud happelisusele - Joogid, mille etanoolisisaldus mahu järgi on üle 1,2 mahuprotsendi - Tervisealaste väidete keeld - Euroopa Liidu põhiõiguste harta - Artikli 15 lõige 1 - Kutsevabadus - Artikkel 16 - Ettevõtlusvabadus - Kooskõla)
      (2012/C 331/04)
      Kohtumenetluse keel: saksa
      
         Eelotsusetaotluse esitanud kohus
      
      Bundesverwaltungsgericht
      
         Põhikohtuasja pooled
      
      
         Hageja: Deutsches Weintor eG
      
         Kostja: Land Rheinland-Pfalz
      
         Ese
      
      Eelotsusetaotlus — Bundesverwaltungsgericht — EL lepingu artikli 6 lõike 1 esimese lõigu tõlgendamine koosmõjus Euroopa Liidu põhiõiguste harta artikli 15 lõikega 1 ja artikliga 16 ning Euroopa Parlamendi ja nõukogu 20. detsembri 2006. aasta määruse (EÜ) nr 1924/2006 toidu kohta esitatavate toitumis- ja tervisealaste väidete kohta (ELT L 404, lk 9) (viimati muudetud komisjoni 9. veebruari 2010. aasta määrusega (EL) nr 116/2010; ELT L 37, lk 16) artikli 4 lõikega 3 koostoimes artikli 2 lõike 2 punktiga 5 või artikli 10 lõikega 3 — Veini tähistamine tervislikuna, viidates selle vähendatud happekogusele — Tervisealaste väidete esitamise keeld jookide puhul, mille alkoholisisaldus on üle 1,2 mahuprotsendi — Mõiste „tervisealased väited”
      
         Resolutsioon
      
      
                  1.
               
               
                  Euroopa Parlamendi ja nõukogu 20. detsembri 2006. aasta määruse (EÜ) nr 1924/2006 (toidu kohta esitatavate toitumis- ja tervisealaste väidete kohta, mida on viimast korda muudetud komisjoni 9. veebruari 2010. aasta määrusega (EL) nr 116/2010) artikli 4 lõike 3 esimest lõiku tuleb tõlgendada nii, et väljend „tervisealane väide” hõlmab sellist viidet nagu „kerge seedida”, millele on lisatud märge aine vähesuse kohta, mida paljud tarbijad peavad kahjulikuks.
               
            
                  2.
               
               
                  EL lepingu artikli 6 lõike 1 esimese lõiguga on kooskõlas see, kui veini tootjal või turustajal on määrusega nr 1924/2006, mida on muudetud määrusega nr 116/2010, eranditult keelatud kasutada reklaamis niisugust tervisealast väidet, nagu on kõne all põhikohtuasjas, isegi kui see väide vastab ise-enesest tõele.
               
            
         (1)  ELT C 72, 5.3.2011.